《初五日孔野云同酌楼下取琴作白云曲因和周倅所赠韵》
宋代·韩淲

野云弹白云，声寄徽外微。胎仙舞三叠，生飞上华池。

徽弄瞬息间，是岂筝阮资。孤桐本贞高，缓节调勿催。

天心古乐见，画出弥明师。志士不可听，俗士不可窥。

落佩倒冠者，因之得希夷。灵仙福地南，春风百草齐。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。